S-139/2018

Mál þetta, sem þingfest var 4. apríl 2018 og dómtekið sama dag, höfðaði lögreglustjórinn á Suðurnesjum með svohljóðandi ákæru 19. mars 2018 á hendur R-x-x R-x-x H-x-x, f. [...], ríkisborgara Súrenam, en til heimilis að Gerard Scholtenstraat 89A, 3035 SH, Rotterdam, Hollandi, og L-x-x M-x-x V-x-x, f. 3. október 1961, hollenskum ríkisborgara, einnig til heimilis að Gerard Scholtenstraat 89A, 3035 SH, Rotterdam, Hollandi;

„fyrir fíkniefnalagabrot, með því að hafa, laugardaginn 10. mars 2018, í sameiningu flutt hingað til lands samtals 263,62 g af kókaíni, ætluðu til söludreifingar hér á landi í ágóðaskyni. Ákærðu fluttu fíkniefnin til landsins sem farþegar með flugi WW-443 frá Amsterdam, Hollandi. Í fórum ákærða R-x-x fundust samtals 141,63 g af kókaíni sem hann hafði innvortis í samtals 16 pakkningum. Við líkamsrannsókn á ákærðu L-x-x, laugardaginn 10. mars 2018, fundust þrjár pakkningar sem ákærða L-x-x hafði falin innvortis og reyndust þær innihalda samtals 121,99 g af kókaíni.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærðu verði dæmdar til refsingar og til greiðslu alls sakarkostnaðar og að gerð verði upptæk framangreind 263,62 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002.“

Við þingfestingu málsins óskaði sækjandi eftir því að ákæra yrði leiðrétt þannig að í fórum ákærða R-x-x hafi fundist 15 pakkningar, en tvær pakkningar í fórum ákærðu L-x-x. Sætti þetta ekki andmælum.

Ákærðu, sem eru hjón, komu fyrir dóm og játuðu skýlaust að hafa flutt til landsins þau fíkniefni sem í ákæru greinir og ætluð voru til söludreifingar hér á landi. Féllust þau einnig á að efnin yrðu gerð upptæk. Ákærða L-x-x mótmælti því hins vegar að hún og ákærði R-x-x hafi í sameiningu flutt fíkniefnin hingað til lands. Kvaðst hún hvorki hafa tekið þátt í skipulagningu eða undirbúningi að flutningi fíkniefnanna, né hafi henni verið kunnugt um heildarmagn þeirra eða með hvaða hætti ætti að afhenda þau hér á landi.

Í ljósi játningar beggja ákærðu var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjendur höfðu tjáð sig stuttlega um lagaatriði og ákvörðun viðurlaga.

Bæði ákærðu kröfðust vægustu refsingar er lög heimila og að til frádráttar afplánun fangelsisrefsingar, komi til hennar, komi gæsluvarðhald sem þau hafi sætt frá 11. mars 2018 að fullri dagatölu. Verjendur ákærðu kröfðust hæfilegrar þóknunar sér til handa og verjandi ákærða R-x-x krafðist einnig hæfilegrar þóknunar til handa verjanda á rannsóknarstigi.

Niðurstaða:

Eins og áður greinir hafa ákærðu skýlaust játað að hafa flutt umrædd fíkniefni til landsins, sem, ætluð voru til söludreifingar. Fær játning þeirra stoð í gögnum málsins. Samkvæmt því þykir sannað að þau hafi gerst sek um þá háttsemi sem í ákæru greinir og er þar réttilega heimfærð til refsiákvæða.

Við ákvörðun refsingar er til þess litið að ákærðu hafa bæði staðhæft að þau hafi ekki verið eigendur fíkniefnanna, en tekið að sér að flytja þau hingað til lands gegn þóknun. Eru ekki efni til að draga þá frásögn í efa. Með hliðsjón af rannsóknargögnum og hvernig þátttöku ákærðu L-kvk-ef í brotinu var háttað, þykir hins vegar ekki hald í þeirri málsvörn hennar að þau hjón hafi ekki flutt fíkniefnin hingað til lands í sameiningu. Er þáttur þeirra beggja við framningu brotsins því lagður að jöfnu og refsing ákveðin samkvæmt því. Til málsbóta ber á hinn bóginn að líta til þess að bæði gengust þau greiðlega við sakargiftum og voru samvinnufús við rannsókn málsins.

Ákærðu eru erlendir ríkisborgarar og nýtur ekki við sakavottorða þeirra. Með hliðsjón af dómaframkvæmd og magni þeirra fíkniefna sem brot ákærðu tekur til er refsing þeirra ákveðin fangelsi í fimm mánuði. Til frádráttar refsingunni kemur gæsluvarðhald sem ákærðu hafa sætt frá 11. mars 2018 að fullri dagatölu. Með vísan til 6. mgr. 5. gr. laga nr. 65/1974 um ávana- og fíkniefni er fallist á kröfu ákæruvaldsins um upptöku haldlagðra fíkniefna.

Samkvæmt 1. mgr. 235. gr. laga nr. 88/2008, sbr. 68. gr. laga nr. 49/2016, verða ákærðu dæmd til greiðslu alls sakarkostnaðar, en þar er um að ræða útlagðan kostnað lögreglu vegna líkamsrannsóknar á ákærðu á Heilbrigðisstofnun Suðurnesja, auk þóknunar til skipaðra verjenda þeirra vegna meðferðar málsins fyrir dómi og á rannsóknarstigi, eins og nánar greinir í dómsorði. Tildæmd þóknun lögmanna er ákveðin að meðtöldum virðisaukaskatti.

I-kk-nf E-kk-nf héraðsdómari kveður upp dóminn.

D ó m s o r ð:

Ákærði, R-x-x R-x-x H-x-x, sæti fangelsi í fimm mánuði. Til frádráttar refsingunni kemur gæsluvarðhald sem ákærði hefur sætt frá 11. mars 2018 að fullri dagatölu.

Ákærða, L-x-x M-x-x V-x-x, sæti fangelsi í fimm mánuði. Til frádráttar refsingunni kemur gæsluvarðhald sem ákærða hefur sætt frá 11. mars 2018 að fullri dagatölu.

Upptæk skulu gerð 263,62 g af kókaíni.

Ákærði R-x-x R-x-x H-x-x greiði alls 543.964 krónur í sakarkostnað, þar með talda þóknun skipaðra verjenda sinna, E-kk-ef H-kk-ef B-kk-ef lögmanns, 200.260 krónur, og J-kk-ef A-kk-ef J-kk-ef lögmanns, 126.480 krónur.

Ákærða L-kvk-nf M-x-x V-x-x greiði alls 473.492 krónur í sakarkostnað, þar með talda þóknun skipaðs verjanda síns, J-kk-ef A-kk-ef K-kk-ef lögmanns, 326.740 krónur, auk ferðakostnaðar hans, 38.140 krónur.

I-kk-nf E-kk-nf